cyanic-selkie/wikianc huggingface dataset:
Խեսուս Ասևես
2005 թվականին Ասևեսը առաջին անգամ սափրվել է ԲիԲիՍիի «Հեշտ չէ լինել գայլ տղա» (It’s Not Easy Being a Wolf Boy) փաստագրական ֆիլմում ։ Նա սափրվել էր՝ հույս ունենալով ստանալ մշտական աշխատանք իր բնակավայրում և երկարատև ժամանակով չլքել ընտանիքը։ Սակայն մշտական աշխատանքի համար վճարվող աշխատավարձը այդքան բարձր չէր, որքան գարշելիների շոուում կամ կրկեսում ստացած վարձատրությունը։ Ներկայումս Չույը աշխատում է «Վարգաս» կրկեսի կուլիսներում։
2007 թվականին Չույը ներառվել է Գինեսի ռեկորդների և Ripley’s Believe It or Not! գրքերում։
Արտաքին հղումներ
Կատեգորիա:Գինեսի գրքի ռեկորդակիրներ
Ագնես Մոնիկա
Ագնես Մոնիկա (բեմական անունն ամբողջությամբ Ագնես Մոնիկա Մուլյոտո Agnes Monica Muljoto), ինդոնեզացի երգչուհի և նկարչուհի, երեք մանկական ալբոմի հեղինակ, վարել է մի շարք մանկական հեռուստածրագրերի։
2003 թվականին Ագնեսը թողարկել է մեծահասակների համար նախատեսված իր առաջին ալբոմը And the Story Goes անվանումով, որի շնորհիվ նրա անունը նորից հնչել է ինդոնեզական երաժշտական աշխարհում։ Հայրենիքում ունեցած հաջողությունը նրան ներշնչել է, և նա իր առաջ նպատակ է դրել՝ ճանաչում ստանալ միջազգային հարթակներում։ 2005 թվականին թողարկված՝ ''Whaddup.. '?!'' երկրորդ ալբոմի ժամանակ Ագնեսի ուշադրությունը գրավել է ԱՄՆ-ից երգչուհի Կիտ Մարտինը։ Ագնեսը Թայվանում նկարահանվել է նաև ասիական երկու հեռուստասերիալում՝ «Հիվանդանոց» և «Ռոմանտիկան Սպիտակ տանը» ։
Երկու տարի անընդմեջ Ագնեսը շահել է Սեուլում տեղի ունեցած երաժշտական փառատոնում՝ 2008 և 2009 թվականներին, երրորդ ալբոմի՝ Sacredly Agnezious (2009) ժամանակ նա հանդես է եկել որպես երգի հեղինակ և պրոդյուսեր։ 2010 թվականին նա նշանակվել է ինդոնեզական կուռքերի շոուում՝ որպես մրցավար։ Նա նաև դարձել է Լոս Անջելեսում կայացած «American Music Awards 2010»«» Կարմիր գորգի մասնակիցներից մեկը։
Գործարար հաջողություններին զուգահեռ Ագնեսը համարվում է Ինդոնեզիայի ամենաշատ  մրցանակներ  ունեցող երգչուհին։ Նա շահել է 17 (Anugerah Musik Indonesia), 8 (Panasonic Awards), 5 (Nickelodeon Indonesia Kids Choice Awards), և 4 (MTV Indonesia Awards) մրցանակ։ Բացի այդ նա եղել է  Ասիայում թմրամիջոցների դեմ պայքարի «դեսպան,» և (MTV EXIT) «դեսպան»՝ մարդկանց առևտրի դեմ պայքարում։
Նա պայմանագիր է ստորագրել ԱՄՆ «Sony Music Entertainment» ընկերությանը պատկանող ձայնագրման ստուդիայի հետ։ Նրա միջազգային առային երգը "Կոքս շիշ" թողարկվել է 2013 սեպտեմբերին, մեկ անգամ ևս թողարկվել է 2014 թվականի սկզբին՝ Sony Music ընկերության կողմից, որտեղ երևում են ամերիկացի ռեպերներ Timbaland-ը և TI-ը։
Արտաքին հղումներ
Կատեգորիա:Սոպրանոներ Կատեգորիա:Երաժիշտներ այբբենական կարգով Կատեգորիա:Նկարչուհիներ Կատեգորիա:21-րդ դարի երգչուհիներ
Վոստոչնի (գյուղ, Մելեուզովսկի շրջան)
Վոստոչնի (Восточный, Восточный), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 407 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Չկալովի փողոց (այլ կիրառումներ)
Չկալովի փողոց հասկացությունը կարող է վերաբերել.
Հայաստանի Բարձրագույն խումբ 1992 (ֆուտբոլ)
«Հայաստանի Բարձրագույն խումբ 1992ը» Հայաստանի ֆուտբոլի առաջնության Բարձրագույն խմբի առաջին առաջնությունն է։ Այն սկսվել է 1992 թվականի ապրիլի 9-ին և ավարտվել նույն թվականի նոյեմբերի 5-ին ։
Նախաբան
Նախքան մրցաշրջանի մեկնարկը, նորաստեղծ «ՀՄՄ» ֆուտբոլային ակումբը միաձուլվեց Երևանի «ՖԻՄԱ» ակումբի հետ՝ ստեղծեով «ՀՄՄ-ՖԻՄԱ» ֆուտբոլային ակումբ։ Առաջին շրջանի ավարտից հետո, Նոյեմբերյանի «Պահածոյագործ» ակումբը վերանվանվեց «Ազնավուր»։
Անվանափոխումներ
«Կոշկագործ» ՖԱ → «Շենգավիթ» ՖԱ
«Պահածոյագորց» ՖԱ → «Ազնավուր» ՖԱ
Գրականություն
Բարձրագույն խումբ 1992
Նագուշ Հարությունյան
Կենսագրություն
Նագուշ Հարությունյանը ծնվել է Երևանում։ 1930 թվականին ընդունվել է Մոսկվայի Վ. Կույբիշևի անվան ռազմաճարտարագիտական ակադեմիա։ 1936 թվականին ավարտելով այն և ստանալով ճարտարագետ-հիդրոշինարարի որակավորում՝ աշխատանքի է անցել Սևան-Զանգուշին վարչությունում որպես ճարտարագետ՝ միաժամանակ դասավանդելով Երևանի պոլիտեխնիկական ինստիտուտում։
1937 թվականին ընդունվել է Լենինգրադի պոլիտեխնիկական ինստիտուտի ասպիրանտուրա։ 1941 թվականին պաշտպանել է թեկնածուական ատենախոսություն և մեկնել ռազմաճակատ։ 1945 թվականին զորացրվել է, վերադարձել Հայաստան և վերսկսել գիտամանկավարժական գործունեությունը։ 1949 թվականին ԽՍՀՄ ԳԱ մեխանիկայի ինստիտուտում պաշտպանել է դոկտորական ատենախոսություն։ 1950 թվականին նրան շնորհվել է պրոֆեսորի կոչում, նույն թվականին ընտրվել է ՀԽՍՀ ԳԱ ակադեմիկոս։
1952-1955 թվականներին եղել է ՀԽՍՀ ԳԱ տեխնիկական գիտությունների բաժանմունքի ակադեմիկոս-քարտուղար։ 1955 թվականին նշանակվել է ՀԽՍՀ ԳԱ մաթեմատիկայի և տեխնիկայի ինստիտուտի սողքի և ամրության նորաստեղծ լաբորատորիայի վարիչ։ 1959 թվականին ընտրվել է ՀԽՍՀ ԳԱ փոխնախագահ։
1945-1951 թվականներին դասավանդել է Երևանի պոլիտեխնիկական ինստիտուտում, 1951 թվականից ԵՊՀ-ում՝ լինելով տեսական մեխանիկայի ամբիոնի պրոֆեսոր, իսկ 1958-1978 թվականներին՝ առաձգականության և պլաստիկության տեսության նորաստեղծ (ներկայիս հոծ միջավայրի մեխանիկայի) ամբիոնի վարիչ։ 1961 թվականին նշանակվել է ԵՊՀ ռեկտոր։ Նրա նախաձեռնությամբ ԵՊՀ-ում ստեղծվել են բջջաբանության ամբիոնը, ՀԽՍՀ ԳԱ և ԵՊՀ միացյալ հաշվողական կենտրոնը, ամրապնդվել ԵՊՀ գիտական և ուսումնական կապերը Մոսկվայի, Լենինգրադի պետական համալսարանների, ինչպես նաև ԽՍՀՄ և արտասահմանյան այլ առաջնակարգ բուհերի ու գիտական կենտրոնների հետ։
Հեղինակ է շուրջ 200 գիտական աշխատությունների և ութ հիմնարար մենագրության։ Նրա «Սողքի տեսության մի քանի հարցեր» (Մոսկվա, 1952) հիմնարար մենագրությունը թարգմանվել և հրատարակվել է Անգլիայում, Ֆրանսիայում, Չինաստանում, իսկ առանձին գլուխներ՝ նաև Գերմանիայում, Լեհաստանում, Ռումինիայում։
1962-1975 թվականներին եղել է ՀԽՍՀ Գերագույն խորհրդի նախագահության նախագահ։
1975 թվականին տեղափոխվել է Մոսկվա և գլխավորել ԽՍՀՄ ԳԱ մեխանիկայի պրոբլեմային ինստիտուտի առաձգակամածուցիկ մարմինների մեխանիկայի բաժինը՝ զուգահեռաբար ղեկավարելով նաև ՀԽՍՀ ԳԱ մեխանիկայի ինստիտուտի առաձգակամածուցիկության տեսության բաժինը։
Ղեկավարել է բազմաթիվ գիտական աշխատանքներ, ստեղծել ուրույն գիտական դպրոց։ Երկար տարիներ եղել է ԽՍՀՄ տեսական և կիրառական մեխանիկայի գծով ազգային կոմիտեի նախագահության անդամ, «Հայկական ԽՍՀ ԳԱ տեղեկագիր, մեխանիկա» գիտական պարբերականի գլխավոր խմբագիր, «ԽՍՀՄ ԳԱ տեղեկագիր, պինդ մարմնի մեխանիկա» ամսագրի խմբագրական խորհրդի անդամ։ Բազմիցս ընտրվել է ՀԽՍՀ և ԽՍՀՄ Գերագույն խորհրդի պատգամավոր։
Պարգևատրվել է Լենինի, Հոկտեմբերյան հեղափոխության, Հայրենական պատերազմի 1-ին, 2-րդ աստիճանի, «Կարմիր աստղ», Աշխատանքային կարմիր դրոշի շքանշաններով։
Վախճանվել է Մոսկվայում ։
Լուսնային ճագար
Լուսնային ճագար, աշխարհի տարբեր ժողովուրդների ֆոլկլորում նապաստակ կամ ճագար, որ բնակվում է Լուսնի վրա։ Այս պատկերացումը պարեյդոլիական տեսողական պատրանք է. Լուսնի վրայի մուգ հետքերը (որոնք իրականում լուսնային լճեր են) ընկալվում են որպես նապաստակ կամ ճագար։
Թերևս ամենահայտնի հիշատակությունը Լուսնային նապաստակի մասին հանդիսանում է «Չուի բանաստեղծություններ» ստեղծագործական հավաքածուն, որ գրվել է Չինաստանում` Հան դինաստիայի ժամանակաշրջանում. այնտեղ ասվում է, որ լուսնային պալատում ապրում է սպիտակ լուսնային ճագար (月兔), ով, նստած լինելով գույհույի ծառի ստվերի տակ, մի ամբողջ տարի փնտրում է անմահության դեղահաբեր։ Հանի դինաստիայի ժամանակաշրջանի այլ պոետներ հաճախ լուսնային ճագարին անվանում էին «նեֆրիտային ճագար» (金兔), և այս արտահայտությունները շատ հաճախ սկսեցին օգտագործվել Լուսինը մատնանշելու համար։ Մի փոքր ավելի ուշ Չինաստանում հայտնվեց մի միֆ Չան Էի` Հոու Իի կնոջ մասին, ով գողացել էր անմահության դեղահաբը, թռել Լուսին և այնտեղ դոդոշի վերածվել։ Ավելի ուշ տարբերակներում Չան Էի դավաճանության և լուսնային ճագարի մասին պատմություններն աստիճանաբար միաձուլվեցին, և մարդիկ սկսեցին ասել, որ Չան Էն դարձել է Լուսնի աստվածուհին և ապրում է լուսնային պալատում լուսնային ճագարի հետ միասին։
Հնդկական ֆոլկլորում ասվում է, որ ճագարին Լուսնի վրա տեղափոխել է Ինդրա աստվածը. ճագարը, ընդունելով աստվածային հյուրին կարիքավորի կերպարով, նրա համար չգտավ ոչ մի կերակուր և տապակեց ինքն իրեն։ Այդ արարքից ոգեշնչված` Ինդրան խաչեց ճագարին և տեղափոխեց նրան Լուսին` այդպիսով նրան անմահ դարձնելով։
Մինչկոլոմբոսյան մեզոամերիկայում նույնպես տարածված էին լուսնային ճագարի մասին պատկերացումները։ Այսպես, հինգերորդ դարաշրջանի ացտեկական մի միֆ ճագարի հայտնությունը լուսնի վրա ներկայացնում է հետևյալ կերպ՝ Նանաուացին և Տեկեստեկալ աստվածները այրում են իրենց զոհաբերման խարույկի մեջ` դառնալով համապատասխանաբար Արև և Լուսին։ Լուսին-Տեկիստեկատլը գրեթե այնքան պայծառ էր, ինչքան Արև-Նանաուացինը, այդ իսկ պատճառով էլ աստվածներից մեկը վերցրեց ճագարին երկրի վրայից և շպրտեց նրան Տեկիստակետլի վրա, ինչը պակասեցրեց Լուսնի լույսը։
Առաջին չինական լուսնագնացը, ով հաջողակ կերպով իջավ Լուսնի վրա 2013 թվականի դեկտեմբերի 15-ին, կոչվեց Յույտու` «նեֆրիտային ճագար» ։
Գրականություն
Կատեգորիա:Տեսողական պատրանքներ
Չկալովի փողոց (Յալթա)
Չկալովի փողոց (Улица Чкалова), փողոց Ղրիմի Յալթա քաղաքում։ Անվանվել է խորհրդային օդաչու, Խորհրդային Միության հերոս (24․7․1936), բրիգադի հրամանատար Վալերի Չկալովի (1904-1938) պատվին։ Սկիզբ է առնում Ռաբոչայա և Ուդառնիկի փողոցների հանգույցից և ավարտվում Օռլինայա և Օսլովսկու փողոցների հանգույցում։ Երկարությունը 280 մետր է։
Նկարագրություն
Յալթա քաղաքի Չկալովի փողոցը սկսվում է Ռաբոչայա և Ուդառնիկի փողոցների հանգույցից և ավարտվում Օռլինայա և Օսլովսկու փողոցների հանգույցում։ Շատ կարճ փողոց է. երկարությունն ընդամենը 280 մետր է։ Փողոցում կա համարակալված 10 շինություն. ձախ կողմում (կենտ համարներ)՝ 7 շենք, աջ կողմում (զույգ համարներ)՝ 3։
Չկալովի փողոցի փոստային դասիչն է՝ 298612։
Փողոցն անվանվել է խորհրդային օդաչու, Խորհրդային Միության հերոս (24․7․1936), բրիգադի հրամանատար Վալերի Չկալովի (1904-1938) պատվին։ 1936 թվականի հուլիսի 20–22-ին Վալերի Չկալովը օդաչուներ Գ․ Բայդուկովի և Ա․ Բելյակովի հետ անվայրէջք թռիչք է կատարել Մոսկվայից Կամչատկայի Պետրոպավլովսկ և ապա՝ Ուդ կղզի (9374 կմ՝ 56 ժամ 20 րոպեում), իսկ 1937 թվականի հունիսի 18–20-ին՝ նույն անձնակազմով Մոսկվայից Վանկուվեր (Վաշինգտոն նահանգ, ԱՄՆ) Հյուսիսային բևեռի վրայով (8504 կմ՝ 63 ժամ 16 րոպեում)։ Զոհվել է նոր կործանիչի փորձարկման ժամանակ։ Թաղված է Մոսկվայում, Կրեմլի պատի տակ ։
Սկանդոլարա Ռիպա դ’Օլիո
Սկանդոլարա Ռիպա դ’Օլիո (Scandolara Ripa d'Oglio), կոմունա Իտալիայում, Լոմբարդիա մարզի Կրեմոնա գավառում ։ Բնակչությունը հասնում է 636 մարդու, 2008 թվականի մարդահամարի տվյալների համաձայն։ Խտություն կազմում է 127 մարդ/կմ²։ Տարածքը կազմում է 5 կմ²։ Հեռախոսային կոդն Է 0372, իսկ փոստային ինդեքսը 26047։
Ժողովրդագրություն
Բնակչության թվաքանակի փոփոխությունները.
Ապստամբություն նավի վրա
Ալբոմի աշխատանքային անվանումն էր «Северный флот» (Հյուսիսային նավատորմ), իսկ «Бунт на корабле» (Ապստամբություն նավի վրա) երգը կոչվում էր «Կապիտան» ։
Ծանոթագրություններ
Կատեգորիա:2004 ալբոմներ Կատեգորիա:Կորոլ ի Շուտի ալբոմներ
Սկոտ շրջան (Թենեսի)
Սկոտ շրջան (Scott County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.378 կմ² է, բնակչությունը՝ 21.127 մարդ (2000 թ. տվյալներով)։ Շրջկենտրոնն է Հանթսվիլ բնակավայրը։ Կազմավորվել է 1849 թ.։
Կոգնիտիվ-վարքային թերապիա
Կոգնիտիվ-վարքաբանական թերապիան (անգլ. Cognitive Behavioral Therapy) ժամանակակից հոգեթերապիայի հիմնական մոտեցումներից մեկն է, որը միավորում է մի շարք այնպիսի հոգեթերապևտիկ ուղղություններ, ինչպիսիք են օրինակ ռացիոնալ-էմոտիվ վարքային թերապիան, կոգնիտիվ թերապիան, դիալեկտիկական թերապիան, կոգնիտիվ-կոնցեպտուալ թերապիան և այլն։ Կոգնիտիվ-վարքային թերապիան հասցեագրված է դիսֆունկցիոնալ հույզերին, ոչ-ադապտիվ վարքատեսակներին և ճանաչողական (կոգնիտիվ) գործընթացներին։ Մոտեցման անվանումը կապված է վարքային թերապիայի և կոգնիտիվ թերապիայի հետ, ինչպես նաև, դասական բիհեվիորիզմի և կոգնիտիվ հոգեբանության տեսական սկզբունքների և հետազոտական տվյալների վրա հիմնված թերապիայի հետ ։
Ներածություն
Կոգնիտիվ-վարքաբանական թերապիան ի սկզբանէ զարգացվել է վարքային թերապիայի կամ վարքի փոփոխության/մոդիֆիկացիայի (եզրույթն առաջին անգամ կիրառել է Էդվարդ Թորնդայկը) և կոգնիտիվ հոգեբանության հետազոտական տվյալների ինտեգրացիայի արդյունքում ։ Կոգնիտիվ-վարքային թերապիայի, որպես մոտեցման զարգացման գործում մեծ ներդրում ունեն Աարոն Բեկը, Ալբերթ Էլլիսը և Դոնալդ Մեյխենբաումը  ։
Ծանոթագրություններ
Կատեգորիա:Հոգեթերապիա
Փախուստ Եգիպտոս (նկար)
«Փախուստ դեպի Եգիպտոս» (Flight into Egypt), «Բնանկար դեպի Եգիպտոս փախուստով» (Landscape with the Flight into Egypt), Պիտեր Բրեյգել Ավագի նկարը, որն ստեղծել է 1563 թվականին յուղաներկով փայտի վրա և պատկերում է Աստվածաշնչյան Մարիամի և Հովսեփի փախուստը դեպի Եգիպտոս մանուկ Հիսուսի հետ։ Նկարը գտնվում է Լոնդոնի Կուրտո պատկերասրահում ։
Նկարագրություն
Կտավը պատկերում է Սուրբ ընտանիքի՝ Բեթղեհեմի հետապնդումից փրկության պատմությունը, որը նկարիչը տեղափոխել է գետի հովտի վրա գտնվող հյուսիսեվրոպական բնապատկեր, որը ծածկված է ժայռոտ գագաթներով։ Դրամատիկ իրավիճակը ուժեղացրել է կրոնական պատմությունը ։
Աշխատանքը նատուրալիստական ​​ոճով է, ֆլամանդական լանդշաֆտային նկարչության հիմնադիր Յոահիմ Պատինիրի ուղեցույցներին համապատասխան։ Օբյեկտը՝ Սուրբ ընտանիքը, փոքր ֆիգուրներ են երևակայական համայնապատկերային լանդշաֆտի մեջ, որը երևում է բարձրադիր դիտակետից՝ լեռներով ու ցածրադիր վայրերով, ջրերով և շենքերով։ Այս ոճը վաղուց տարածված էր վաղ հոլանդական արվեստում, և հատկապես՝ Պատինիրի ժամանակներից ։ Հովսեփը մի էշ է տանում, որի վրա նստած է Մարիամ Աստվածածինը, որը պահում է նորածին Հիսուսին, որը ամուր փաթաթված է հեռավոր ճանապարհի համար, նրա սպիտակ գլուխը տեսանելի է նրա կրծքավանդակին։ Նրանք իջնում են լանջով՝ որտեղից երևում է ալպյան լանդշաֆտը, լայն գետի հովիտը, որը պատված է բլուրներով և լեռներով։ Նկարում գերակշռում են հողի շագանակագույն և կանաչ երանգները, ինչպես նաև ջրի և երկնքի կապույտ երանգները։ Մարիամի անսովոր կարմիր թիկնոցը (ոչ ավանդական կապույտ) և սպիտակ գլխարկը առանձնացնում են գետի ֆոնին, իսկ Հովսեփի մոխրագույն հագուստը հակադրվում է անտառապատ լեռների կանաչ և շագանակագույն ֆոնի վրա։ Հետին պլանում երևում են գետի երկու կողմում գտնվող քաղաքային շինությունները ։
Աջ կողմում հեթանոսական արձանը ընկել է սրբարանից, երբ ընտանիքը անցնում էր նրա կողքով՝ խորհրդանշելով քրիստոնեության հաղթանակը հեթանոսության նկատմամբ ։ Դա մեկն էր այն հրաշալի դեպքերից, որ միջնադարյան լեգենդը ավելացրել է կարճ աստվածաշնչյան պատմության մեջ ։ Մարիամի հետևում ծառի վրա ընկած գերանը ձևավորում է խաչ, որը խորհրդանշում է ապագա խաչելությունը ։ Երկու փոքրիկ սալամանդրները՝ չարի խորհրդանիշներ, կարելի է տեսնել ֆիգուրների տակ (շատ մոտ է ստորին եզրին) ։
Պատմություն
Նկարը ստորագրվել է՝ «BRVEGEL MDLXIII» ։ Բրեյգելն այն ստեղծել է իր կարևոր հովանավորի՝ կարդինալ Անտուան ​​Պեռենոտ դե Գրանվելեի (1517-1586) համար, որը Հաբսբուրգյան Նիդեռլանդներում կարևոր ադմինիստրատոր էր։ Նկարը հիշատակվում է 1607 թվականի գույքագրման մեջ, սա միակ նկարն է, որը կարելի է վստահորեն ճանաչել որպես նրան պատկանող։ Ավելի ուշ նկարը պատկանել է նկարիչ Պիտեր Պաուլ Ռուբենսին, որին պատկանել են նաև Բրեյգելի տասը կամ տասնմեկ այլ ստեղծագործություններ։
1939 թվականին նկարը գնվել է Լոնդոնում Christie's-ի աճուրդում՝ Կոմս Անտուան Զայլեռնի կողմից։ 1987 թվականին Զայլեռնի հավաքածուից «Փախուստ Եգիպտոսից» նկարը և Բրեյգելի մեկ այլ՝ «Քրիստոսն ու անառակության մեջ մեղադրվող կինը» նկարը նվիրվել են Կուրտոյի արվեստի ինստիտուտին ։
Արտաքին հղումներ
Կատեգորիա:Պիտեր Բրեյգել Ավագի նկարներ Կատեգորիա:Կուրտոյի արվեստի ինստիտուտի նկարներ Կատեգորիա:Բնանկարներ Կատեգորիա:1563 նկարներ Կատեգորիա:Վերածննդի կերպարվեստ
Շախմատային օլիմպիադա 1990
Շախմատային 29-րդ օլիմպիադան կայացել է 1990 թվականի նոյեմբերի 16-ից մինչև դեկտեմբերի 4-ը, Հարավսլավիայի Նովի Սադ քաղաքում (այժմ՝ Սերբիայում)։
Օլիմպիադայում հանդես է եկել 108 թիմ (Հարավսլավիան հանդես է եկել 3 թիմով)։ Մրցաշարում հանդես է եկել 636 շախմատիստ, որոնցից 103-ը գրոսմայստեր, իսկ 121-ը միջազգային վարպետ։
Խաղացվել է 3020 պարտիա (21 պարտիա չեղյալ է հայտարարվել) շվեյցարական մրցակարգով 14 փուլով։
Տեղերը բաշխվել են.
Ժամակարգ
40 քայլին՝ 2 ժամ, այնուհետև 1 ժամ հաջորդ 20 քայլին։
Աղբյուրներ
Կատեգորիա:1990 սպորտում
Մյաե-Տիլգա
Մյաե-Տիլգա (Mäe-Tilga), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
(6195) Նուկարիյա
(6195) Նուկարիյա (Nukariya), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 13-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,513605 ա. մ., առավելագույնը մոտենում է 2,229 ա. մ. հեռավորության վրա և հեռանում 2,7982 ա. մ. ։ Արեգակի շուրջ մեկ ամբողջական պտույտ է կատարում 1455,61 երկրային օրվա ընթացքում, իր ուղեծրով շարժվելով միջինում 0,24732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,37° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրիրեչնոե (գյուղ, Նիժնեգորսկի շրջան)
Պրիրեչնոե (Прирічне, Qazan Pir), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Սադովոե, Կազանպիր։
2001 թվականի տվյալներով Պրիրեչնոե գյուղում բնակվում էր 487 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Նիժնեգորսկի շրջանի բնակավայրեր Կատեգորիա:Ուկրաինայի գյուղեր
Եղվեջին
Եղվեջին, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Գտնվում էր պատմական Մոկքի Իշայր գավառում։
Բնակչության մասին տվյալներ չեն պահպանվել ։
Սկաչկովո
Սկաչկովո (Скачково), գյուղ Ռուսաստանի Սմոլենսկի մարզի Յարցևսկի շրջանի կազմում։
Եղվեջին
Ծանոթագրություններ
Կատեգորիա:Արևմտյան Հայաստանի գյուղեր
Սկաչկովո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Կաչին
Կաչին, Կաչինի նահանգ (ကချင်ပြည်နယ်), հյուսիսային նահանգ Մյանմայում՝ Իրավադի գետի վերին հոսանքի ավազանում։ Տարածությունը 89 հազար Կմ2 է, բնակչությունը՝ 1,7 միլիոն (2014)։ Գլխավոր քաղաքը՝ Մյիչինա։ Բարձրլեռնային, նոսր բնակեցված և տնտեսապես չյուրացված շրջան է։ Արդյունահանում են թանկարժեք քարեր (Տոմոյի շրջան)։ Զբաղվում են անտառամթերմամբ, բրնձի, շաքարեղեգի մշակությամբ։
Կատեգորիա:Մյանմայի վարչական բաժանում
Բուլանըղ (այլ կիրառումներ)
Բուլանըղ, կարող է վերաբերել՝
Կապիտալ
Կապիտալ (գերմ. Kapital, ֆրանս. capital, սկզբնապես՝ գլխավոր ունեցվածք, գլխավոր գումար, լատ. capitalis- գլխավոր,դոմինանտ, հիմնական), տնտեսական կատեգորիա, արժեք, որը վարձու աշխատուժի կիրառմամբ հավելյալ արժեք է բերում, ինքնաճում է։Օգտագործվում է ավելցուկային արժեք ստեղծելու միջոցով, կամավոր փոխանակումների հիման վրա արտադրողական և տնտեսական գործունեությամբ։ Կապիտալը այն միջոցներն են, որոնց տնօրինում է տնտեսավարող սուբյեկտը շահույթ ստանալու նպատակով գործունեություն իրականացնելու համար։ Կապիտալը միայն արժեք չէ, այլ ինքնաաճող արժեք։ Ակտիվների ներդրումը արտադրության ոլորտում կամ ծառայության մատուցումը շահույթի նպատակով անվանում են  կապիտալ ներդրումներ կամ ներդրումներ։
Որպես ինքնուրույն տերմին կապիտալը ժամանակակից հաշվապահության մեջ չի օգտագործվում, սակայն կան ֆինանսական վերլուծության մի շարք ցուցանիշներ։ Օրինակ՝ սեփական կապիտալը, տարբերությունը ընկերության ակտիվների արժեքի և նրա պարտավորությունների չափի միջև։ Սովորաբար արժեքը ձևավորվում է կանոնադրական կապիտալի հաշվին, լրացուցիչ կապիտալի, չբաշխված շահույթի և պահուստների։ Կապիտալիստների ձեռքում կենտրոնացած կապիտալը հավելյալ արժեքի յուրացման միջոց է, պատմական կատեգորիա, այսինքն՝ բնորոշ է հասարակական-տնտեսական որոշակի ֆորմացիայի։ Կապիտալի, որպես տնտեսական կատեգորիայի, գիտական վերլուծությունը տվել է Կ. Մարքսը՝ «Կապիտալ» աշխատության մեջ։ Կապիտալը, նշել է նա, իր չէ, այլ պատմական որոշակի արտադրաեղանակի պատկանող արտադրական հարաբերություն, որն այդ հարաբերությունը կրող իրերին տալիս է յուրահատուկ հասարակական բնույթ։
Ֆիզիոկրատներ
Ֆրանսուա Քենեն դարձավ քաղաքատնտեսության ֆիզիոկրատական ուղղության հիմնադիրը։ Նա մերժեց մարկանտիլիզմի տեսակետները շահույթի վերաբերյալ որպես  բողոքարկման արդյունք և փորձեց բացատրել այն արտադրության գործընթացում։ Դա հանգեցրեց կապիտալի և դրա դերի ավելի մանրամասն վերլուծության։ Այս դպրոցը` հողը, բնությունը համարում է արտադրության միակ անկախ գործոնը։ Այս դեպքում հավելյալ արժեքը ստեղծվում է միայն երկրագործության մեջ և արտահայտվում է հողային ռենտայի տեսքով։
Ֆիզոկրատները վերլուծեցին կապիտալի նյութական բաղադրիչները, որոնք որոշում էին «տարեկան կանխավճարները», «տարեկան ծախսերը» և «առաջնային շահույթները», որոնք համապատասխանում են ներկայիս հիմնական և շրջանառու կապիտալներին։ Արտադրողական կապիտալը համարվում էր միայն հողագործության մեջ ներդրված կապիտալը։ Ֆիզիոկրատները արդյունաբերական կապիտալը համարում էին «անպտուղ», որը չի ստեղծում «մաքուր արդյունք» և ենթակա չէ կանխավճարների մասնատման:Փողը չէր դասվում ավանսի որևէ տեսակի, քանի որ չկար դրամական կապիտալ հասկացությունը:Ֆիզոկրատները փողը ընդունում էին միայն որպես շրջանառության միջոց։
Դասական և ոչ դասական տնտեսագիտության  դպրոցում
Կապիտալը տնտեսագիտության մեջ,ռեսուրսներ որոնք կարող են լինել օգտագործված  ապրանքների արտադրությունում կամ մատուցվող ծառայությունում։ Դասական տնտեսագիտությունում երեքից մեկը արտադրության գործոնն է, մյուս երկուսը աշխատանքը և հողը։
Դասական քաղաքական տնտեսությունում կապիտալ հասկացության տակ սովորաբար հասկացվում է ֆիզիկական կապիտալ, որը օգտագործվում է որպես ապրանքների և ծառայությունների արտադրության միջոցներ-մեքենաներ, սարքավորումներ, տարածքներ։ Որպեսզի իրը համարվի կապիտալ այն պետք է ուենա հետևյալ բնութագիրը։
·         Այն կարող է օգտագործվել այլ ապրանքների արտադրության մեջ,
·         Այն հանդիսանում է  վերամշակման արդյունք,
Մարքսիստական ​​քաղաքական տնտեսությունում
Դասական քաղաքական  տնտեսությունում բնորոշ է բացահայտել ցանկացած աշխատանքի միջոց, որպես ֆիզիկական կապիտալ։ Մարքսը կարծում էր այդպիսի մոտեցումը ոչ ճշգրիտ և <<կապիտալ>> տերմինը բնութագրում էր որպես  <<ինքնաճող արժեք>>: Մարքսը որոշակի գույքի հետ կապիտալ չի սահմանել։ Նա ընդգծում էր հասարակական հարաբերությունների համալիր կարևորությունը, որոնք դիտում էր որպես <<ինքնաճող >> արժեքի անհրաժեշտ պայման։ Ըստ Մարքսի աշխատանքի միջոց կարող է լինել կապիտալը, միայն այն ժամանակ երբ սեփականատերերը անմիջական կամ անուղղակիորեն կանցնեն տնտեսական հարաբերությունների, աշխատողների հետ։
Կապիտալ առաջանում է այնտեղ, երբ սեփականատերերը արտադրության միջոցների և կենսամիջոցների  շուկայում գտնում են ազատ աշխատող, որպես իր աշխատանքի ուժ։
Կապիտալը- դա իր չէ, այլ որոշակի, սոցիալական, արտադրական հարաբերություն, որը պատկանում է հասարակության որոշակի պատմական ձևավորմանը, որը ներկայացված է իրերի մեջ և տալիս է այդ իրերին  կոնկրետ սոցիալական բնույթ։
Կապիտալը- դա պարզապես նյութի և արտադրված արտադրության միջոցների գումար չէ։ Կապիտալը - դրանք արտադրության կապիտալացված միջոցներ են, որոնք իրենք իրենցով համարվում են կապիտալ, ինչպես ոսկին կամ արծաթը ինքնըստինքյան գումարով։
Մարքսի մոտեցումը ենթադրում է արտադրության միջոցների առանձին սեփականության իրավունքը կամ աշխատուժը։ Սակայն ի սկզբանե աշխատողները սովորաբար արտադրության միջոցների սեփականատերերն էին։ Այդ պատճառով առանձնացնում են կապիտալի սկզբնական կուտակման նախապատրաստական ​​ժամանակաշրջան։
Ավստրիական տնտեսական դպրոցում
Յուրահատկությունը ավստրիական տնտեսական դպրոցի հանդիսանում է տնտեսական երևույթների վերլուծությունը անձնական սպառման սուբյեկտիվ դիրքից։ Քանի որ կապիտալը նախատեսված չէ ուղղակի սպառման համար, ավստրիական դպրոցի ներկայացուցիչները չունեին այս հասկացության հետ որոշակի եզրակացություն։
Բյոմ- Բավերկը ավստրիական դպրոցի հիմնադիրներից մեկը, կարծում էր,  որ, <<կապիտալը դա հենց այն է, որպես միջանկյալ արտադրանքի հավաքածու, որոնք ստեղծվել են երկարատև արտադրական շրջանի յուրաքանչյուր փուլում  >>:
Բյոմ-Բավերկը առանձնացնում էր իրական օգուտներ  (գնահատված բարձր) և ապագայի օգուտներ (նրանց արժեքը ցածր է)։
Ավստրիական  դպրոցի այլ ձևակերպումների մեջ, կապիտալ-ռեսուրսներ,որոնք ներկայումս չեն օգտագործվում,սակայն օգտագործվում են,  սակայն ապագայում օգտագործվում է սպառման ավելի բարձր մակարդակում։
Միևնույն ժամանակ, կապիտալը վերադարձվում է որպես տոկոսային եկամուտ։
·         վճարումը հետաձգված սպառման համար
·         վճարումը սպառման սպառնալիքի կորստի վտանգի համար
Հաշվապահական հաշվառման և ֆինանսական վերլուծության մեջ
Հաշվապահական տեսության մեջ կապիտալը համարվում է նյութական արժեքների և դրամական միջոցների համախումբ, ֆինանսական ներդրումներ և ձեռքբերման իրավունք և արտոնություններ, անհրաժեշտ էկազմակերպության տնտեսական գործունեության իրականացման համար։ Պրակտիկայում որպես ինքնուրույն տերմին կապիտալը հաշվապահական հաշվառման մեջ չի օգտագործվում։
Սակայն ֆինանսական վերլուծությունը համարում է մի շարք ավելի կոնկրետ ցուցանիշներ։
·         Սեփական կապիտալ- Տարբերությունը նկերության ակտիվների արժեքի և դրա պարտավորությունների չափի։
·         Ներգրավված (փոխառված) կապիտալ-վարկային պարտավորություններ,վարկեր և դեբիտորական պարտքեր։
·         Մշտական (կայուն) կապիտալ – ընդհանուր արժեքը սեփական կապիտալի և երկարժեք փոխառություն։
Պատմություն
Կապիտալի ծագման պատմական նախադրյալներն են ապրանքային արտադրությունը, ապրանքաշրջանառության ու առևտրի զարգացումը։ Այն առաջանում է կապիտալի նախասկզբնական կուտակման կամ ֆեոդալիզմից կապիտալիզմին անցնելու շրջանում, երբ, միլիոնավոր մանր արտադրողների ունեզրկման հետևանքով աշխատուժը դառնում է ապրանք, և ձևավորվում են պրոլետարիատն ու բուրժուազիան։ Բանվորները, այլ գոյամիջոց չունենալով, հարկադրված իրենց աշխատուժը վաճառում են կապիտալիստին։ Վերջինս արտադրության պրոցեսում միավորում է շուկայում գնած ապրանքները՝ աշխատուժն ու արտադրամիջոցները, և արտադրության պրոցեսում դրանց արտադրողական սպառումից, նորաստեղծ ապրանքի իրացումից հետո ստանում է կանխավճարված կապիտալից մեծ արժեք՝ հավելյալ արժեք։
Կապիտալի ընդհանրական բանաձևն է՝ Փ—Ա—Փ', որտեղ Փ-ն փողն է, Ա-ն՝ ապրանքը, Փ'=Փ+ΔՓ-ն՝ կանխավճարված փողի և որոշ աճի՝ հավելյալ արժեքի, գումարն է։ Իմպերիալիզմի փուլում կապիտալիստական արտադրության շարժառիթ է դառնում մենաշնորհային շահույթի ստացումը։ Կապիտալը Մարքսը բացահայտեց կապիտալի երկու մասերի՝ հաստատուն և փոփոխուն կապիտալների միջև եղած որակական տարբերությունները։ Հաստատուն կապիտալը (C) ծախսվում է արտադրամիջոցներ ձեռք բերելու համար։ Վերջինիս արժեքը բանվորի կոնկրետ աշխատանքով փոխանցվում է նորաստեղծ արդյունքին և չի փոխում իր մեծությունը, նոր արժեք չի ստեղծում։ Փոփոխուն կապիտալը (V) ծախսվում է աշխատուժ գնելու համար, վճարվում է որպես աշխատավարձ և բանվորի հավելյալ աշխատաժամանակում ստեղծած հավելյալ արժեքի (m) աղբյուրն է։ Կապիտալի ինքնաճումը տեղի է ունենում կապիտալի պտույտի և կապիտալի շրջապտույտի պրոցեսում։ Ուսումնասիրելով վերջինս՝ Մարքսը գիտականորեն հիմնավորեց կապիտալի բաժանումը (ըստ պատրաստի ապրանքի արժեքի փոխանցման եղանակի) հիմնականի և շրջանառուի։ Կապիտալի պտույտի պրոցեսում նրա մի մասը մշտապես գտնվում Է ապրանքային և դրամական ձևերում։ Կապիտալի այդ մասերի առանձնացումը հանգում Է առևտրական կապիտալի և փոխատվական կապիտալի ձևավորման, որոնք առևտրական շահույթի և տոկոսի ձևով իրենց տերերին տալիս են արտադրության պրոցեսում ստեղծված հավելյալ արժեքի մի մասը։
Մեծ չափերի շահույթ ստանալու համար կապիտալիստները հավելյալ արժեքի մի մասը կուտակում են, որն ուղեկցվում Է կապիտալի ամակենտրոնացման և կապիտալի կենտրոնացման աճով, արտադրության կենտրոնացման բարձր աստիճանում՝ կապիտալիստական մենաշնորհների առաջացմամբ։ Զարգացնելով հավելյալ արժեքի մարքսյան տեսությունը՝ Վ. Լենինը բացահայտեց ֆինանսական կապիտալի Էությունը։ Կապիտալիզմի վերացման և արտադրամիջոցների սոցիալիստական սեփականության պայմաններում կապիտալը, որպես տնտեսական կատեգորիա, դադարում Է գոյություն ունենալ։
Գրականություն
Կատեգորիա:Տնտեսական ռեսուրսներ Կատեգորիա:Տնտեսագիտական տերմիններ Կատեգորիա:Կապիտալիզմ Կատեգորիա:Կապիտալ Կատեգորիա:Քաղաքական տնտեսագիտություն
Սեկվաչի շրջան (Թենեսի)
Սեկվաչի շրջան (Sequatchie County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 689 կմ² է, բնակչությունը՝ 11.370 մարդ (2000 թ. տվյալներով)։ Շրջկենտրոնն է Դանլեպ բնակավայրը։ Կազմավորվել է 1857 թ.։
Կատեգորիա:Թենեսիի շրջաններ
Վոստոչնի (գյուղ, Ստերլիտամակսկի շրջան)
Վոստոչնի (Восточный, Восточный), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Կիևի պատկերասրահ
«Կիևի պատկերասրահ» ազգային թանգարան (Національний музей «Київська картинна галерея»), գեղարվեստի թանգարան Կիևում՝ Տերեշչենկովսկայա փողոց, 9 հասցեում։ Մինչև 2017 թվականի մարտը թանգարանը կոչվել է Կիևի ռուսական արվեստի թանգարան ։
Պատմություն
Ռուսական արվեստի պատկերասրահը հիմնադրվել է 1922 թվականին ազգայնացված մասնավոր հավաքածուների հիման վրա, որի համար հիմք է հանդիսացել Տերեշչենկո ընտանիքի հավաքածուն։ 1934 թվականին պատկերասրահը ստացել է թանգարանի կարգավիճակ։
Թանգարանում գործում են հին ռուսական, 18-19-րդ դարերի և խորհրդային արվեստի բաժիններ, որտեղ ներկայացված են գեղանկարչություն, քանդակագործություն, գրաֆիկա, գեղարվեստական արհեստներ։ Գործում են ավելի քան 30 սրահներ, հավաքածուն ներկայացնում է ավելի քան 12 հազար արվեստի գործեր։
Արվեստի ամենահին գործերից են նախամոնղոլական շրջանի «Բորիս և Գլեբ» սրբապատկերը, հուշարձան, որը ստեղծվել է Նովգորոդում, 12-րդ դարի վերջին - 13-րդ դարի առաջին կեսին ։ Նախախորհրդային դարաշրջանի ռուսական արվեստի գործերից ներկայացված են Դմիտրի Լևիցկու, Վասիլի Տրոպինինի, Վալենտին Սերովի, Վասիլի Պերովի, Վլադիմիր Մակովսկու, Վիկտոր Վասնեցովի, Իլյա Ռեպինի, Մարկ Անտոկոլսկու, Վասիլի Վերեշչագինի, Միխայիլ Վրուբելի, Նիկոլայ Գեի, Իվան Շիշկինի, Արխիպ Կուինջիի, Նիկոլայ Յարոշենկոյի («Ուսանողուհին») կտավները։
Խորհրդային արվեստը ներկայացված է նկարիչներ Բորիս Իոգանսոնի, Սերգեյ Գերասիմովի, Բորիս Ռյաուզովի, Սեմյոն Չույկովի, Դուրդի Բայրամովի, քանդակագործներ Իվան Շադրի, Սերգեյ Կոլցովի գործերով։
Թանգարանի շինությունը մինչև 1880 թվականը եղել է դաստակերտ՝ մեկ հարկանի տնով։ 1882 թվականին Վիկտոր Շրյոթերի նախագծով ճարտարապետ Վլադիմի Նիկոլաևը կառուցել է երկրորդ հարկը և ընդլայնել կալվածքը դեպի խորքը։ Ներքին հարդարման աշխատանքներն իրականացրել է ճարտարապետ Ֆ. Մելցերը։
Արտաքին հղումներ
Կատեգորիա:Ուկրաինայի թանգարաններ Կատեգորիա:1922 հիմնադրված թանգարաններ
Ռազլիվի (գյուղ, Նիժնեգորսկի շրջան)
Ռազլիվի (Розливи, Seyitler Vaqıf), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Սեյտլեր-Վակուֆ։
2001 թվականի տվյալներով Ռազլիվի գյուղում բնակվում էր 600 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Նիժնեգորսկի շրջանի բնակավայրեր Կատեգորիա:Ուկրաինայի գյուղեր
Անպատասխան
«Անպատասխան» (Ghosted), ռեժիսոր Դեքսթեր Ֆլեթչերի սպասվող ռոմանտիկ մարտֆիլմը ։ Գլխավոր դերերում նկարահանվել են Քրիս Էվանսը և Աննա դե Արմասը։ Պրեմիերան նշանակված է 2023 թվականի ապրիլի 21-ին՝ Apple TV+-ում ։
Սյուժե
Քոուլը ազնիվ և լավ տղա է, որը սիրահարվում է խորհրդավոր Սեյդիին, բայց շոկային բացահայտում է կատարում և իմանում, որ Սեյդին գաղտնի գործակալ է։ Մինչ երկրորդ ժամադրությանը գնալը՝ Քոուլը և Սեյդին ուղևորվում են աշխարհը փրկելու արկածի։
Արտադրություն
Նախագծի մասին հայտարարել են 2021 թվականին Skydance Media-ն և Apple Studios-ը։ Քրիս Էվանսը և Սքարլեթ Յոհանսոնը պետք է նկարահանվեին գլխավոր դերերում ։ Սցենարի հեղինակներն են Քրիս Մաքքենան, Էրիկ Սոմերսը, Փոլ Վերնիկը և Ռեթ Ռիզը, իսկ Դեքսթեր Ֆլեթչերն ընտրվել է որպես ռեժիսոր։ 2021 թվականի դեկտեմբերին կարգացուցակի հետ առաջացած խնդրի պատճառով Յոհանսոնը լքել է նախագիծը և նրան փոխարինել է Աննա դե Արմասը ։ 2022 թվականի փետրվարին դերասանական կազմին միացել է նաև Էդրիեն Բրոուդին ։
Նկարահանումները սկսվել են 2022 թվականի փետրվարի 14-ից մայիսի 12-ն ընկած հատվածում և անցկացվել են Վաշինգտոն և Ատլանտա քաղաքներում ։
Թողարկում
Ֆիլմի թողարկումը նշանակված է 2023 թվականի ապրիլի 21-ին՝ Apple TV+-ում ։
Ծանոթագրություններ
Կատեգորիա:21-րդ դարի ֆիլմեր Կատեգորիա:2023 ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ատլանտայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան արկածային կինոկատակերգություններ
Էխինոպանեքս բարձր
Էխինոպանեքս բարձր, արալիազգիների ընտանիք, Էխինոպանեքս ցեղի բույս։
Տարածվածություն
Տարածված է Պրիմորսկի երկրամասի հարավում, Կորեայում։ Աճում է լեռնային անտառներում՝ առաջացնելով խմբեր և փոքր մացառուտներ։ Հայաստան է ներմուծվել 1967 թվականին։ Երևանում աճը բավականին ճնշված է, տուժում է օդի չորությունից։ Լավ է աճում Վանաձորում։ Հեռանկարային է միայն մեզոֆիլ անտառային գոտու համար։
Մաեցմա
Մաեցմա (Maetsma), գյուղ Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղում բնակվում էր 46 մարդ։
Սոլարոլո Ռայներիո
Սոլարոլո Ռայներիո (Solarolo Rainerio), կոմունա Իտալիայում, Լոմբարդիա մարզի Կրեմոնա գավառում ։ Բնակչությունը հասնում է 1038 մարդու, 2008 թվականի մարդահամարի տվյալների համաձայն։ Խտություն կազմում է 90 մարդ/կմ²։ Տարածքը կազմում է 11 կմ²։ Հեռախոսային կոդն Է 0375, իսկ փոստային ինդեքսը 26030։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆուտբոլի Թուրքիայի Սուպերգավաթ 2019
Ֆուտբոլի Թուրքիայի Սուպերգավաթ 2019 (Türkiye Süper Kupası 2019), ֆուտբոլի Թուրքիայի Սուպերգավաթի 46-րդ խաղարկումն է, որն անցկացվել է 2019 թ. օգոստոսի 7-ին Անկարա քաղաքի Էրյաման մարզադաշտում: Եզրափակիչ խաղում միմյանց դեմ մրցում էին 2018/19 մրցաշրջանի հաղթող «Գալաթասարայ» և 2018/19 մրցաշրջանի գավաթակիր «Ակհիսար Բելեդիեսպոր» ակումբները:
Հղումներ
Կատեգորիա:2019 ֆուտբոլում
Ճապոնական այգի
Ճապոնական այգի (日本庭園, にほんていえん` նիհոն մեյեն կամ わふうていえん` վաֆուն մեյեն), այգու տեսակ, որի ձևավորման սկզբունքները ստեղծվել են Ճապոնիայում 8-18-րդ դարերում։
Սկսելով բուդդայական միաբանների և ճգնավորների կողմից հիմնադրված առաջին տաճարների այգիներից` աստիճանաբար ավելացել է ճապոնական այգեգործական արվեստի ամբողջ գեղեցիկ և բարդ համակարգը։
794 թվականին Ճապոնիայի մայրաքաղաքը Նարաից տեղափոխվեց Կիոտո։ Առաջին այգիները հիշեցնում էին բաց երկնքի տակ տոների, խաղերի և համերգների անցկացման վայրեր։ Այդ շրջանի այգիներին հատուկ է դեկորատիվությունը։ Դրանցում տնկում էին բազմաթիվ ծաղկող այգիներ (բալ, գիլաս), լեռնավարդեր, ինչպես նաև ոլորվող բույսեր` գլիցինիաներ։
Սակայն Ճապոնիայում կան նաև այգիներ առանց կանաչի։ Դրանցում ավելի շատ քարեր են և ավազ։ Գեղարվեստական տեսանկյունից նրանք հիշեցնում են աբստրակտ գեղանկարներ։
Ճապոնական այգին խորհրդանշում է ձմեռային բնության կատարյալ աշխարհը, իսկ երբեմն Տիեզերքի մարմնավորումն է դառնում։ Այգու կոմպոզիցիայի բնորոշ տարրերն են արհեստական սարերն ու ձորերը, կղզիները, հոսող ջուրն ու ջրվեժները, արահետները և ավազային հատվածները` զարդարված ոչ սովորական քարերով։ Այգու բնապատկերը ձևավորվում է ծառերի, թփերի, բամբուկի, հացազգիների, գեղեցիկ ծաղկող խոտաբույսերի, ինչպես նաև մամուռների օգնությամբ։ Այգու տարածքում կարող են լինել նաև քարե լապտերներ տաղավարներ, թեյի տնակներ։
Ճապոնական այգեգործության ձևավորման հիմքում ընկած է ճապոնական ճարտարապետության էվոլյուցիայի ազդեցությունը, ինչպես նաև ճապոնական ազնվականության հոգևոր-փիլիսոփայական պատկերացումները։ Ի սկզբանե այգին հանդիսանում էր ազնվականների նստավայրը, սակայն հետագայում այնտեղ կառուսվեցին բուդդայական տաճարներ և սկսեցին անցկացվել սամուրայների պարապմունքներ։ 19-րդ դարում այգիները տարածում գտան ճապոնացի ռամիկների շրջանում` դառնալով շատ առանձնատների անբաժան մասը։ 20-րդ դարում ճապոնական այգիները հայտնի դարձան նաև Ճապոնիայի սահմաններից դուրս։
Ճապոնիայի 3 հայտնի այգիները
Արտաքին հղումներ
Կատեգորիա:Ճապոնիայի մշակույթ
Սկոբելևկա (գյուղ, Բելեբեևսկի շրջան)
Սկոբելևկա (Скобелевка, Скобелевка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 120 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Սևիր շրջան (Թենեսի)
Սևիր շրջան (Sevier County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.533 կմ² է, բնակչությունը՝ 71.170 մարդ (2000 թ. տվյալներով)։ Շրջկենտրոնն է Սևիրվիլ բնակավայրը։ Կազմավորվել է 1794 թ.։
Կատեգորիա:Թենեսիի շրջաններ
Շարտաշյան քարե վրաններ
Նկարագրություն
Գեղատեսիլ բնության հուշարձան է Եկատերինբուրգ քաղաքի մերձակայքում, քամու, ջրի և ջերմաստիճանի ազդեցությունների շնորհիվ այն ստացել է ներքնակաձև տեսք։ Ժայռերի բարձրությունը հասնում է 12 մետրի, իսկ հողաբլրի հետ, որի վրա տեղակայված են, հասնում է մինչև 25 մետր բարձրության։
Քարե Վրանները գտնվել են քաղաքից դուրս անտառներում, բայց Եկատերինբուրգի ընդլայնումից հետո 1980 թվականից մտել են նրա տարածքի մեջ և գտնվում են Կիրովսկի շրջանում` համարվելով քաղաքացիների ամենասիրած վայրերից մեկը` հետիոտների, հեծանվային և դահուկային զբոսանքների, զբոսախնջույքների, թարմ օդում երեխաների հանգստի կազմակերպման համար։ Հյուսիսից Քարե Վրանների ստորոտում կառուցված է գրանիտե ամֆիթատրոն։
Ժամանակակից հնագիտական տվյալների համաձայն` Շարտաշ լճի ափերին տեղակայված են 10 բնակավայրեր, հնագույն մարդու կեցավայրեր, որոնցից ամենահինը վերաբերում է մ.թ.ա. 3-րդ հազարամյակին և նույնիսկ ավելի վաղ ժամանակաշրջաններին։ Այդ կեցավայրերը պարունակում են հնագույն կրոնական պաշտամունքի և ապրանքային արտադրության տարրեր։
Հնագույն բնակավայրերի պայմանական կենտրոն, զոհաբերությունների վայրեր և «մետալուրգիական բազա» էին ծառայում  խոշոր գրանիտե գլաքարերը, որոնք այսօր կրում են Շարտաշյան քարե վրաններ անվանումը։
Տեղադրություն
Եկատերինբուրգում Քարե վրաններին կարելի է հասնել 8, 13, 15, 23, 32 տրամվայներով և «Ա» երթուղով, ինչպես նաև  04, 15, 25, 27, 059, 61, 077, 082 ավտոբուսներով մինչև «Քարե վրաններ» կանգառ։ Ավտոմեքենայով երթուղին շարունակվում է Մալիշևի և Վիսոցկու փողոցներով։
Արտաքին հղումներ
Կատեգորիա:Եկատերինբուրգի տեսարժան վայրեր Կատեգորիա:Եկատերինբուրգի լեռներ Կատեգորիա:Սվերդլովսկի մարզի ժայռեր
Լուիզա Ռասմուսեն
Լուիզա Ռասմուսեն (Louise Rasmussen, ), դանիացի բալետի պարուհի և թատրոնի դերասանուհի, Դանիայի թագավոր Ֆրեդերիկ VII-ի սիրուհին և հետագայում մորգանատիկ կինը։ Նա կոնսորտ թագուհի չի եղել, բայց կրել է Դանիայի կոմսուհի (Countess Danner) տիտղոսը։
Կենսագրություն
Լուիզա Ռասմուսենը աղախին Յուլիանա Կարոլինա Ռասմուսենի և վաճառական Գոտիլֆ Լ. Կոպենի արտամուսնական դուստրն է եղել։ Նա 1826 թվականին ընդունվել է Կոպենհագենի բալետի օպերայի դպրոց, 1830 թվականին պայմանագիր է կնքել, իսկ 1835 թվականին դարձել է բալետի դերասանուհի։ Նա փորագրիչ Կառլ Բերլինգից (1812-1871) ունեցել է որդի՝ Կառլ Քրիստիանին (1841-1908)։ 1842 թվականին Լուիզան հեռացել է բալետից և բացել է նորաձև հագուստի խանութ։
Մորգանատիկական ամուսնություն
1830-ական թվականներին Լուիզա Ռասմուսենը հանդիպել է Դանիայի թագաժառանգ Ֆրեդերիկին Բերլինգի միջոցով և նրա հետ հարաբերություններ հաստատել 1840 -ական թվականներին։ Ֆրեդերիկը 1848 թվականին դարձել է թագավոր։ Նա ցանկանում էր ամուսնանալ Լուիզայի հետ, բայց կառավարությունն արգելել է այս ամուսնությունը, քանի որ Ֆրեդերիկն անզավակ էր, իսկ Լուիզայի երեխան գահի իրավունք չէր ունենա։ Այնուամենայնիվ, 1849 թվականի բարեփոխումները թագավորին դարձրեցին այնքան հայտնի, որ նա կարողացավ կատարել իր ցանկությունը։
1850 թվականի օգոստոսի 8 -ին Լուիզա Ռասմուսենը ստացել է «Դանիայի կոմսուհի» տիտղոսը և ամուսնացել Ֆրեդերիկի հետ Ֆրեդերիկսբորգ ամրոցում։ Նա Ֆրեդերիկ թագավորի մորգանատիկ կինն էր և դրանով իսկ թագուհի չէր, և այդ միության երեխաներից ոչ մեկը գահի իրավունք չէր կարող ունենալ։
Պալատական արհամարհանք
Նրանց ամուսնությունն ընդունվել է մեծ հակակրանքով և դիմադրություն է առաջացրել, հատկապես բարձր խավի և ազնվականների կողմից, ովքեր այն համարել են սխալ դաշինք։ Սոցիալական շրջանակներում Լուիզան հանդիպել է նվաստացման և արհամարհանքի։ Մի առիթով, օրինակ, երբ Ֆրեդերիկն ու Լուիզան բարձրագույն ազնվականության բազմաթիվ անդամների հետ մասնակցում էին մեծ հանդիսավոր ընթրիքի։ Նման առիթների դեպքում ազնվականության սովորույթն էր կենաց առաջարկել միապետի ամուսնուն։ Այս անգամ, սակայն, ոչ ոք կենաց չառաջարկեց, չնայած Ֆրեդերիկն ու Լուիզան սպասում էին, որ դա տեղի ունենա։ Ի վերջո, Ֆրեդերիկը կորցրեց իր համբերությունը, ոտքի կանգնեց և բացահայտ ասաց. «Քանի որ այստեղ ոչ մեկ կենաց չառաջարկեց կնոջս համար, ես ինքս դա կանեմ»։ Դրանից հետո ազնվականներն իրենց գավաթները բարձրացրեցին ։
Լուիզային չէին ընդունում որպես բարձրաշխարհիկ հասարակության անդամ և այդ միջավայրում լինելու իրավունք չուներ։ Նա երբեք դեբյուտանտ չի եղել կամ պաշտոնապես չի ներկայացվել թագավորական արքունիքում և բարձր հասարակությունում այնպես, ինչպես սովորաբար ազնվական կանանց էին ներկայացնում, և նրա ներկայությունը դրանով իսկ հիմնականում համարվել է ինկոգնիտո։
Ֆրեդերիկն ամեն կերպ փորձել է պաշտոնապես ներկայացնել Լուիզային բարձր հասարակությանը։ Նա նրան ծանոթացրել է իր խորթ մոր՝ այրիացած թագուհի Քերոլայն Ամալիի հետ՝ նրանց միջև պաշտոնական այց կազմակերպելով, այնուհետև պահանջել է, որ թագուհու սպասուհիները վերադառնան Լուիզայի մոտ, ինչը սովորական գործընթաց էր։ Սակայն, Քերոլայն Ամալին նամակով հայտարարել է, որ ինքը ընդունել էր Լուիզային բացառապես թագավորի հանդեպ բարյացակամ վերաբերմունքից ելնելով և համարելով, որ այցը ոչ պաշտոնական բնույթ էր կրելու, և որ Լուիզան դրանով իսկ չի կարող համարվել հասարակությանը պաշտոնապես ներկայացված և մնում է մասնավոր անձ, որին իր տիկինները պարտավոր չեն այցելել ։ Թագուհին Ֆրեդերիկին հիշեցրել է, որ նրանց հարսանիքին ոչ մի պաշտոնյա ներկա չի եղել, քանի որ ինքն է ցանկացել, որ դա ոչ պաշտոնական հարսանիք լինի, և եթե իր տիկնայք այցելեն Լուիզային, ամբողջ հարցը պաշտոնական կդառնար։ Թագուհու նամակը ընդունվել է որպես վիրավորանք և մերժում Լուիզային և կատաղեցրել է Ֆրեդերիկին, ով անպատասխան թողեց նամակը ։
Յոգերսպրիսի ամրոց
1854 թվականին զույգը գնել է առանձնատուն՝ Յոգերսպրիսի ամրոց (Jægerspris)՝ անձնական կյանքն անցկացնելու համար։ 1863 թվականին Ֆրեդերիկի մահից հետո Լուիզան այնտեղ ապրել է համեստ կյանքով։ 1873 թվականին նա հիմնադրել է «Աշխատավոր դասի աղքատ կանանց Ֆրեդերիկ VII-ի հիմնադրամը», և տունը կոչվել է «Դանիայի տուն» («The Danner House»):
Լուիզայի մահից հետո, ըստ նրա վերջին կտակի, Յոգերսպրիսի ամրոցը ծառայել է «ի շահ աղքատ և անտուն ծառա աղջիկների»։
Ֆորանո
Ֆորանո (Forano), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։ Բնակչությունը կազմում է 2439 մարդ, խտությունը կազմում է 143 մարդ/քառ. կմ։ Զբաղեցնում է 17 կմ² տարածք։ Փոստային ինդեքս - 02044, հեռախոսային կոդ - 0765։
Ժողովրդագրություն
Բնակչության դինամիկան
Հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Վահան Ինգլիզյան
Վահան Ինգլիզյան, հայ բանասեր։
Կենսագրություն
Վահան Ինգլիզյանը ծնվել է 1897 թվականին, Արդվինում։ 1912 թվականից սովորել է Վիեննայի Մխիթարյան միաբանության վանքում։ 1922 թվականից կրթությունը շարունակել է Վիեննայի պետական համալսարանում, որն ավարտելիս ստացել է դոկտորի աստիճան ։
Աշխատություններ
Վահան Ինգլիզյանը գրել է պատմաբանասիրական բազմաթիվ երկեր, հիմնականում՝ գերմաներեն։ Այդ ստեղծագործությունների մի մասը լույս է տեսել նաև հայերեն թարգմանությամբ, մխիթարյանների «Հանդես ամսօրյա» պարբերականում, ինչպես նաև առանձին գրքերով, «Ազգային Մատենադարան» մատենաշարով ։
Նա գերմաներեն է թարգմանել Կորյունի «Վարք Մաշտոցի» երկը ։
Ծանոթագրություններ
Կատեգորիա:Հայ բանասերներ Կատեգորիա:Հայ թարգմանիչներ Կատեգորիա:Մխիթարյան միաբանության անդամներ Կատեգորիա:Վիեննայի համալսարանի շրջանավարտներ
Կուզյաև Վալենտինի անձնական կյանքը
Սյուժե
Ֆիլմում խոսվում է մի տղայի մասին, որին պատահաբար կանգնեցրել են Լենինգրադի փողոցներից մեկում և առաջարկել մասնակցել «Ինչ եմ ուզում դառնալ» հաղորդմանը։ Գլխավոր հերոսը ավագ դասարանի աշակերտ Վալենտին Կուզյաևն է, որը Կուզյա մականունով անբարետես տղա է։ Հաղորդմանը մասնակցելու համար Վալենտինը պետք է լրացնի հատուկ հարցաթերթիկ, բացի այդ, Վալենտինը ստել է, որ անձնական օրագիր է վարում։ Դրանից հետո Կուզյան որոշում է արագ գրել նման օրագիր, որպեսզի հաղորդավարներն իրեն ստախոսս չհամարեն։ Անծանոթ աղջկա և հոր հետ Կուզյայի հանդիպումները ցուցադրվում են որպես նրա օրագրի էջեր։ Բացի այդ, ֆիլմում վավերագրական ոճով ցուցադրվում են Լենինգրադի բակերը, նրբանցքները, անցորդները։
Այս ֆիլմը նկարահանել են Իլյա Ավերբախը և Իգոր Մասլեննիկովը, որոնք դեռ Սցենարիստների և ռեժիսորների բարձրագույն դասընթացների ուսանողներ էին։ Ի սկզբանե Իլյա Ավերբախը նկարահանել է «Աուտ» և «Պապանյա» նովելները, իսկ «Կուզյա և Մարգարիտա» նովելը նկարահանել է Իգոր Մասլեննիկովը ։
Արտաքին հղումներ
Կատեգորիա:Խորհրդային ֆիլմեր Կատեգորիա:Խորհրդային դրամա ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:1967 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ
Հին թաթարերեն
Հին Թաթարերենը թյուրքական լեզուների Կիպչակ (կամ Հյուսիս-Արևմտյան) խմբի անդամ է, չնայած այն մասամբ բխում է հինբուլղարական լեզվից (առաջին բանաստեղծությունը, գրված Հին Թաթարերենով Քոլ Գալիի կողմից, թվագրվում է Վոլգա Բուլգարիայի ժամանակաշրջանին)։ Այն ներառում է բազմաթիվ պարսկական և արաբական փոխառություններ։
Այս լեզվի գրավոր տարբերակը տարբեր էթնիկական խմբերի համար եղել է միատեսակ ուղղագրությամբ, սակայն արտասանությունը եղել է տարբեր։ Այս լեզվի գրավոր տարբերակը եղել է համընդհանուր տարբեր լեզուների համար։ Այս համընդհանուր գործածության հիմնական պատճառը եղել է այն, որ Կիպչակ խմբի լեզուների միջև գլխավոր տարբերությունները արտահայտված են եղել ձայնավորների արտասանության մեջ, որոնք համարժեքորեն չեն ներկայացվել Արաբական ձեռագրի կողմից։
Լեզուն նախկինում օգտագործել է Արաբական ձեռագիր, այնուհետև ավելի ուշ այդ ձեռագրի İske imlâ տարբերակը։ Հին թաթարերենը Idel-Ural պոեզիայի և գրականության լեզուն է։ Օսմանյան Թուրքիայի, Ազերիի, Կիպչակի, Ույղուրերենի և Չագատայի հետ միասին, նրանք եղել են միջնադարում գործածվող միակ Թյուրքական գրական լեզուները։
Աղբյուրներ
Կատեգորիա:Եվրոպայի հին լեզուներ Կատեգորիա:Թաթարերեն Կատեգորիա:Թյուրքական լեզվաընտանիքի լեզուներ Կատեգորիա:Մեռած լեզուներ Կատեգորիա:Լեզուներ այբբենական կարգով
Հայաստանի գավաթի եզրափակիչ 2017
Հայաստանի գավաթի եզրափակիչ 2017, Հայաստանի գավաթի 26-րդ եզրափակիչ և Հայաստանի gավաթի 2016-2017 եզրափակիչ խաղ։ Հանդիպումը կայացել է Երևանի «Վազգեն Սարգսյանի անվան Հանրապետական մարզադաշտ»-ում 2017 թվականի մայիսի 24-ին, որին մասնակցել են «Շիրակ ֆուտբոլային ակումբ»-ն ու «Փյունիկ ֆուտբոլային ակումբ»-ը։
Սա «Փյունիկ ֆուտբոլային ակումբ»-ի տասներկուերորդ ելույթն էր գավաթի եզրափակչում, առաջինը՝ 2015 թվականին «Միկա»-ի նկատմամբ տարած հաղթանակից հետո, սկ «Շիրակ»-ի համար՝ յոթերերդը և առաջինը՝ 2013-ին «Փյունիկ»-ից կրած պարտությունից հետո։ Կիրիան Նվաբուեզեի երկու գոլերի և Վահան Բիչախչյանի մեկ գոլի շնորհիվ «Շիրակ»-ը 3:0 հաշվով հաղթել է «Փյունիկ»-ին ։
(6196) 1991 UO4
Միջին հեռավորությունը Արեգակից կազմում է 2,198664 ա. մ., առավելագույնը մոտենում է 1,99 ա. մ. հեռավորության վրա և հեռանում 2,4074 ա. մ. ։ Արեգակի շուրջ մեկ ամբողջական պտույտ է կատարում 1190,79 երկրային օրվա ընթացքում, իր ուղեծրով շարժվելով միջինում 0,302319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,2° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ